
	1.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Saistībā ar izziņas 3. punktā ietverto iebildumu lūdzam papildināt noteikumu projekta anotāciju ar izziņā sniegto skaidrojumu. Papildus lūdzam anotācijā arī ietvert Eiropas Komisijas sniegto skaidrojumu par Eiropas Parlamenta un Padomes 2021. gada 24. jūnija Regulas (ES) 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai (turpmāk - regula Nr. 2021/1060), 53. panta 2. punkta piemērošanu, kuru Eiropas Komisija atbilstoši izziņā minētajam ir sniegusi līdzīgā gadījumā pēc vadošās iestādes pieprasījuma.
Piedāvātā redakcija
-
	Viesturs Blūmentāls (TM)

	2.
	Noteikumu konsolidētā versija
62.2. vienas vienības izmaksas atbilstoši Eiropas Savienības pētniecības un inovāciju pamatprogrammas "Apvārsnis Eiropa" Marijas Sklodovskas-Kirī programmas "Pēcdoktorantūras stipendijas" noteiktajai standartlikmei, kas ietver:
	Priekšlikums
Saistībā ar izziņas 2. punktā ietverto iebildumu vēršam uzmanību, ka no Ministru kabineta 2024. gada 9. janvāra noteikumu Nr. 35 "Eiropas Savienības kohēzijas politikas programmas 2021.–2027. gadam 1.1.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā" 1.1.1.9. pasākuma "Pēcdoktorantūras pētījumi" īstenošanas noteikumi " 77. un 78. punkta pretēji izziņā minētajam neizriet, ka standartlikmju apmērs būtu publicējams oficiālajā izdevumā "Latvijas Vēstnesis", bet no šo noteikumu 78.4. apakšpunkta izriet, ka standartlikmes, kā pētniecības projekta nolikuma sastāvdaļa, varētu būt publicētas vienīgi tīmekļvietnē. Ievērojot, ka tīmekļvietnē ievietotai informācijai nav oficiālas informācijas statusa, lūdzam izvērtēt un papildināt (precizēt) iepriekš minēto Ministru kabineta noteikumu 78. punktu, nodrošinot standartlikmju publicēšanu "Latvijas Vēstnesī", kā arī lūdzam sniegt atbilstošu informāciju par minēto (standartlikmju pieejamību) noteikumu projekta anotācijā.
Piedāvātā redakcija
-
	Viesturs Blūmentāls (TM)



